cyanic-selkie/wikianc huggingface dataset:
Garrotxa (juusto)
Garrotxa on nimensä mukaisesti peräisin Garrotxan kunnasta Gironan maakunnasta Kataloniasta. Juuston valmistus katosi lähes kokonaan Espanjan diktaattori Francisco Francon valtakaudella, jolloin juustojen valmistukselle asetettiin suuret tuotantokiintiöt, jotka tekivät pientuottajien juustonvalmistuksesta mahdotonta. Juuston valmistusta elvytettiin 1980-luvun alkupuolella. Elvytystoimien merkittäviä vaikuttajia olivat Enric Canut ja Ramón Badía, jotka tarjosivat paikallisille garrotxalaisille koulutusta ja teknistä tukea juuston valmistukseen. Lisäksi maaseudulle muutti uusia yrittäjiä muualta Espanjasta. Elvytystoimien lopputuloksena oli nykyinen Garrotxa-juusto. Sittemmin juustolle on pyritty saamaan Euroopan unionin nimisuojajärjestelmän mukainen suojattu maantieteellinen merkintä.
Pianosonaatti nro 15 (Beethoven)
Rakenne
Ensimmäinen osa käynnistyy vasemman toistamalla hiljaisella D-nuotilla ja oikean soinnuilla. Tunnelma kasvaa molliosion kautta huipentumaan ennen ensimmäistä kertausta. Vasen soittaa yhden soinnun tahdin alussa ja oikea tekee nopeita juoksutuksia. Tämän jälkeen osa kertaantuu alusta alkaen. Eteenpäin mennessä alku toistuu, mutta vain G-duurissa. H-duuri-huipentuman jälkeen sonaatti pysähtyy ja alkaa kuin varkain alusta. Osa päättyy kauniisti ja rauhallisissa merkeissä.
Olga Terho
Olga Lydia Terho (o.s. Virtanen, 23. heinäkuuta 1910 Siikainen – 22. marraskuuta 2003 Pori) oli suomalainen ompelija ja poliitikko, joka toimi SKDL:n kansanedustajana vuosina 1945–1948. Ennen sotavuosia hän oli mukana kielletyn SKP:n toiminnassa, ja istui 1930–1940-luvuilla vankilassa lähes kahdeksan vuoden ajan.
Sotavuosien jälkeen
Kun poliittiset vangit vapautettiin jatkosodan päätyttyä, Terho muutti syksyllä 1944 Ville Pessin pyynnöstä Poriin, ja ryhtyi organisoimaan SNDL:n Satakunnan piirijärjestön toimintaa. Terhon johtamana piirijärjestöstä kasvoi yksi SNDL:n suurimmista, vaikkei hän suuremmin innostunutkaan naisasiasta. Terhon näkemyksen mukaan työväenluokan sukupuolten ongelmat olivat yhtälaisia. Porissa Olga tutustui SKP:n Satakunnan piirisihteeriin Martti Terhoon, jonka kanssa hän avioitui kesällä 1945. Vuosikymmenen lopulla Terho muodosti SKP:n Porin paikallisosaston kovan linjan johtokolmikon yhdessä puolisonsa ja Paavo Palmgrenin kanssa.
Markus Søberg
Maajoukkueura
Norjan A-maajoukkueessa Søberg on pelannut kaksi ottelua tehopistein 1+1=2.
Muuta
Søbergin isoveli Steffen pelaa maalivahtina Vålerengassa ja on Washington Capitalsin varaus vuodelta 2011. Heidän äitinsä on kotoisin Yhdysvalloista.
Seitsemän Thebaa vastaan
Sotapäälliköt
Eri kirjailijoilla esiintyy hieman erilainen luettelo siitä, ketkä seitsemän sotapäällikköä olivat. Sotajoukon johtajana esiintyy yleensä Oidipuksen poika Polyneikes. Apollodoroksen luettelossa sotapäälliköistä häntä ei kuitenkaan esiinny. Sotapäälliköiden jälkeläiset tunnettiin epigoneina.
Leena Vilkka
Leena Vilkka (s. 21. heinäkuuta 1964 Hyvinkää ) on ympäristöfilosofian dosentti Helsingin yliopistossa.
Ura
Vilkka on väitellyt filosofian tohtoriksi vuonna 1995 Helsingin yliopistosta eläinten oikeuksista ja luonnon itseisarvoista. Alun perin hän oli koulutukseltaan metsätalousteknikko.
Komtuurin surma
Komtuurin surma (騎士団長殺し, Kishidanchō goroshi) on japanilaisen kirjailijan Haruki Murakamin kirjoittama romaani vuodelta 2017. Sen on japanista suomentanut Juha Mylläri, ja suomennoksen on kustantanut vuonna 2018 Tammi. Teos kuuluu keltaiseen kirjastoon.
Signal Iduna Park
Ensimmäiset ehdotukset stadionin rakentamisesta
Stadionin historia alkaa jo vuodesta 1961. Tällöin ehdotettiin Stadion Rote Erden laajentamista, koska siitä oli tullut liian pieni. Laajentamisen rahoituksesta ei ollut kuitenkaan tietoa, joten hanke haudattiin vähäksi aikaa. Neljä vuotta myöhemmin ehdotettiin, että Stadion Rote Erden laajentamisen sijaan rakennettaisiin uusi stadion. Vuonna 1966 Saksa valittiin vuoden 1974 jalkapallon MM-kisojen järjestäjäksi. Vaikka valinta merkitsi hyviä mahdollisuuksia saada tukea stadionin rakentamiseen, ei kaupungin stadionhanke liikahtanut eteenpäin. Muut kaupungit olivat alkaneet jo rakentaa omia stadioneita kisoja varten, mikä lisäsi painetta päättäjiä kohtaan. Ensimmäiset ehdotukset uudesta stadionista esiteltiin kaupungin raadille lokakuussa 1967.
Medeia (Euripides)
Juoni
Seuraavassa kohtauksessa Iason selittää, miksi vaikuttaa pettävän Medeian. Hän sanoo, ettei rakasta Glaukea, mutta ei voi jättää käyttämättä tilaisuutta naida kreikkalainen prinsessa, sillä Medeia on vain barbaarinainen. Hän kuitenkin toivoo voivansa joskus liittää kaksi perhettään yhteen, ja tehdä Medeiasta jalkavaimonsa. Medeia ja korinttilaisista naisista koostuva kuoro (khoros) eivät usko häntä. Medeia selittää, että jätti oman kansansa Iasonin vuoksi ja on tämän lasten äiti. Hän sanoo, ettei voi mennä minnekään, koska koko Kreikka vihaa barbaareita, eikä hän voi palata kotiinsa. Hän muistuttaa myös pelastaneensa Iasonin lyömällä lohikäärmeen. Iason lupaa tukea Medeiaa uuden avioliittonsa jälkeen, mutta Medeia uhkaa, että Iason tulee katumaan häitään.
pienoiskuva|190px|Medeian esitys [[Epidauroksen teatterilla vuonna 2005, pääroolissa Kleió Danái Othonaíou.]] Seuraavaksi Medeia kohtaa Ateenan kuninkaan Aigeuksen. Tämä paljastaa olevansa lapseton huolimatta avioliitostaan. Medeia kertoo hänelle tilanteestaan, ja pyytää Aigeusta ottamaan hänet Ateenaan luvaten antaa tälle lääkettä hedelmättömyyteen. Aigeus, joka ei tiedä Medeian kostosuunnitelmista, suostuu.
Medeia jatkaa sen suunnittelua, kuinka surmaisi Glauken ja Kreonin. Hän päättää myrkyttää kultaiset vaatteet, jotka ovat perhekalleuksia ja auringonjumala Helioksen lahja, sekä kultaisen seppeleen, siinä toivossa, ettei morsian voi vastustaa niiden pukemista päälleen. Medeia päättää myös surmata omat lapsensa; ei siksi, että nämä olisivat tehneet mitään pahaa, vaan koska ajattelee sen olevan paras tapa satuttaa Iasonia. Hän kutsuu Iasonin paikalle, ja pyytää anteeksi ylireagointiaan. Kun Iason vakuuttuu, että Medeia katuu ja hyväksyy hänen avioliittonsa Glauken kanssa, Medeia alkaa itkeä surren karkotustaan. Hän pyytää Iasonilta, että saisi antaa kultavaatteet Glaukelle lahjana siinä toivossa, että Glauke saisi Kreonin perumaan karkotuksen. Iason myöntyy, ja sallii heidän lastensa toimia lahjankantajana.
Don’t Tell Me
Don’t Tell Me menestyi hyvin, saavuttaen Billboard-listan sijan #4 ja viettäen kahdeksan viikkoa Top10:ssä. Myös Britanniassa kappale ylsi sijalle #4 ja maailman listalla pysyi kaksi viikkoa listaykkösenä.
American Idol (1. tuotantokausi)
Kilpailun jälkeen
Toiseksi tullut Justin Guarini allekirjoitti sopimuksen RCA:n kanssa. Sopimus kielsi häntä hyväksymästä ulkopuolisia tarjouksia ja pakotti hänet siirtämään sooloprojektit myöhemmäksi finaalista. Hän julkaisi lopulta albumin toisen kauden päätyttyä. RCA lopetti yhteistyön pian sen jälkeen. Guarini perusti sitten oman yhtiönsä ja julkaisi toisen albumin itsenäisesti vuonna 2005. Kolmas albumi julkaistiin joulukuussa 2005. Nikki McKibbin teki sopimuksen RCA:n kanssa, mutta hän joutui lähtemään kieltäydyttyään levyttämästä country-albumia. Hän on sittemmin esiintynyt monissa tositelevisioohjelmissa ja julkaisi ensimmäisen albuminsa vuonna 2007. Tamyra Grayta ei myöskään onnistanut RCA:n kanssa, kun hän vaati saada itse kirjoittaa albuminsa. Sitten hän teki sopimuksen Simon Fullerin uudelle yhtiölle 19 Entertainment ja hänen itse kirjoittamansa albumi julkaistiin vuonna 2004. Levy-yhtiö lopetti yhteistyön vuonna 2005. Hänellä oli sivurooli vuoden 2005 elokuvassa The Gospel. RJ Helton julkaisi kristillisen albumin, mutta myyntiluvut jäivät alhaisiksi. Ryan Starrilla oli vaikeuksia päästä eroon RCA:n kanssa tekemästään sopimuksesta, mutta hän julkaisi itsenäisesti singlen My Religion, joka myi 360 000 latausta iTunesin kautta. Jim Verraros, American Idolin ensimmäinen avoimesti homoseksuaali kilpailija, esiintyi itsenäisessä elokuvassa ja julkaisi dance-pop-albumin, jolta hän sai dance-hitin Billboardilla. Christina Christian, EJay Day (10.) ja A. J. Gil (8.) eivät ole saaneet menestystä ohjelman jälkeen.
Metallo
Metallo on Teräsmies -sarjakuvissa esiintyvä superroisto. Hän esiintyi ensimmäisen kerran Action Comicsin numerossa 252 (toukokuu 1959). Metallosta on ollut kolme eri versiota, joista tunnetuimpana on pidetty John Corbenin versiota. Hahmon esiversio esiintyi World's Finest #6 tarinassa kesäkuussa 1942.
Siemenneste
Tuotanto ja ominaisuudet
thumb|Ihmisen siemennestettä petrimaljassa.
Siemenneste on vaaleaa nestettä, jonka ominaisuudet ja määrä vaihtelevat yksilöittäin ja siemensyöksyjen tiheyden mukaan. Siemenneste voi olla paksua, paakkuista ja valkoista tai se voi olla hyvin ohutta ja kirkasta, varsinkin jos edellisestä siemensyöksystä ei ole pitkää aikaa. Usein valkea, paksu siemenneste hetken ajan seisoessaan paikallaan muuttuu kirkkaaksi ja juoksevaiseksi. Siemennestettä vapautuu yleensä 3–5 millilitraa kerralla – joillakin miehillä mahdollisesti 11–15 millilitraa eli korkeintaan ruokalusikallisen verran. Yksilöllisiä eroja siemennesteen määrän kehityksessä tosin on.
Siemennesteen tuotanto jatkuu murrosiästä kuolemaan saakka. Siemennesteen laatu heikkenee iän myötä, mutta mies voi olla hedelmällinen vielä hyvinkin vanhana.
Ongelmia
Aspermia merkitsee täydellistä kyvyttömyyttä siemennesteen tuottamiseen.
Phi Phi -saaret
Ko Phi Phi on palaamassa sen vuoden 2004 Intian valtameren maanjäristyksen aiheuttamaa tsunamia edeltäneeseen asemaansa Thaimaan Shangrilana, nautiskelijoiden paratiisina.
Juuso Pärssinen
Pääsarjaura Suomessa
Kaudeksi 2020–2021 Pärssinen nimettiin vain 19-vuotiaana TPS:n varakapteeniksi. Hän nousi joukkueen ykkössentteriksi laidoillaan useimmiten Lauri Pajuniemi ja Markus Nurmi. Pärssinen teki lopulta todellisen läpimurtonsa SM-liigassa ja teki 55 runkosarjaottelussa tehopisteet 8+34=42 ja 13 pudostuspeliotteluissa tehopisteet 1+7=8. Hän oli runkosarjassa TPS:n paras syöttäjä ja toiseksi paras pistemies Josh Kestnerin jälkeen. Pudotuspeleissä Pärssinen oli joukkueen paras syöttäjä seitsemällä syöttöpisteellään. Hän voitti kauden päätteeksi SM-hopeaa. Helmikuussa 2021 Pärssinen teki TPS:n kanssa kaksivuotisen jatkosopimuksen.
Mielenterveyden häiriö
Historia
Mielenterveyden häiriöitä pidettin aiemmin Jumalan langettamina rangaistuksina, koska Vanhassa testamentissa todetaan, että Jumala saattaa rangaista tottelemattomia hulluudella.
Tarja Markus
Tarja-Liisa Markus (oik. Roisko, o.s. Antikainen, s. 14. tammikuuta 1946 Riihimäki) on suomalainen näyttelijä.
Mielenterveyden häiriö
Vaikeat elämänolosuhteet ja traumatisoivat kokemukset
Liverpoolin yliopistossa tehdyssä tutkimuksessa havaittiin, että köyhyys lisää riskiä sairastua mielenterveyden häiriöihin lapsilla 40 prosenttia ja äideillä 44 prosenttia.
Tarja Markus
Pientä esiintymistä Edvin Laineen ja Viktor Tregubovitšin elokuvassa Luottamus lukuun ottamatta Markus katosi valkokankailta seuraavaksi kahdeksikymmeneksi vuodeksi. 1990-luvun alussa hän esiintyi Anssi Mänttärin elokuvissa Muuttolinnun aika (1991), Mestari (1992) ja Palkkasoturi (1997). Hän on toiminut freelance-näyttelijänä.
Mielenterveyden häiriö
Liitännäissairaudet ja kuolleisuus
Mielenterveyden häiriöt lisäävät myös itsemurhariskiä. Tutkimusten perusteella on huomattu että jopa 93 prosenttia itsemurhan tehneistä kärsi jonkin asteisesta mielenterveyden häiriöstä. Yleisin oli mielialahäiriöihin lukeutuva masennus, joka todettiin jonkinasteisena 66 prosentilla itsemurhan tehneistä. Vain kahdella prosentilla tutkituista ei todettu minkäänlaisia mielenterveydellisiä ongelmia pois lukien ne viisi prosenttia, joiden mielentilaa ei kyetty määrittämään. Muita huomattavia itsemurhariskin kasvattajia ovat skitsofrenia ja alkoholismi. Myös ahdistuneisuushäiriöt aiheuttavat itsemurha-alttiutta. Itselleen vaaraksi olevat potilaat saatetaan lain mukaan määrätä tahdosta riippumattomaan hoitoon, jos henkilö on mielisairas ja muut keinot eivät sovellu käytettäväksi.
Luokitus
Mielenterveyden häiriöitä (ICD-10 F-luokitus) ovat esimerkiksi:
Puducherry
thumb|Puducherryn kartta Puducherry on liittovaltion alue Etelä-Intiassa. Alueen virallinen nimi muuttui vuonna 2006, aiempi nimi oli Pondicherry.
Lävistys
Lävistys ja terveys
Huuli- ja kielikorut saattavat harvoissa tapauksissa aiheuttaa ienvetäytymiä. Hampaita saattaa vihloa ja kiinnityskudoksen heikkeneminen voi aiheuttaa jopa hampaiden irtoamisen, mikä kuitenkin on äärimmäisen harvinaista. Seurauksena voi olla ientulehdusta, hammaskiveä ja hampaiden reikiintymistä. Hyvä suuhygienia on etenkin paranevissa oraalilävistyksissä tärkeää, joten noudata lävistäjän ohjeita aina. Korun pää saattaa irrota syödessä aiheuttaen hampaan lohkeamisen. Nukkuessa koru voi jäädä hampaiden väliin vaurioittaen hammasta. Hampaat siirtyvät helposti, jos koru menee niiden väliin. Tutkimuksen mukaan kahdeksan vuoden kielikorun käyttö aiheutti joka toisella tutkitulla ikenen vetäytymän. Monella oli takahampaissa lohkeamia neljän vuoden kuluttua lävistyksen tekemisestä.
Chana Orloff
Chana Orloff (12. heinäkuuta 1888 – 16. joulukuuta 1968) oli israelilainen kuvanveistäjä.
Elämänvaiheita
Opiskeluvuosinaan Orloff liikkui Pariisin nuorten taiteilijoiden piireissä ja hänen ystäviään olivat Pablo Picasso, Diego Rivera ja Jean Cocteau. Vuonna 1912 hän esitteli opiskelukaverinsa Jeanne Hébuternen tuolloin tuntemattomalle opiskelijalle, Amedeo Modiglianiille. Hébuternesta ja Modiglianista tuli kumppanit ja heille syntyi tytär.
Tiivola
Tiivola on suomalainen sukunimi, joka on muun muassa seuraavilla henkilöillä:
Ternopilin alue
Ennen ensimmäistä maailmansotaa alue kuului Itävalta-Unkarin hallintaan ja sodan jälkeen se oli osa Puolaa. Ternopilin 35 000 asukkaasta tuolloin 40 % oli puolalaisia, 20 % ukrainalaisia ja 40 % juutalaisia. Toisen maailmansodan jälkeen suurin osa puolalaisista muutti Puolaan.
Hallinnollinen jako ennen vuotta 2020
Ternopilin alue oli ennen Ukrainan heinäkuun 2020 hallinnollista uudistusta jaettu aluehallinnon toisella tasolla 17 piiriin (raion). Lisäksi Ternopilin kaupunki oli suoraan aluehallinnon alainen subjekti.
Castelo de Paiva
Castelo de Paiva on kunta Aveiron piirissä, Portugalissa. Sen pinta-ala on 115,0 km² ja väkiluku 16 700.
James C. Adamson
NASAn palveluksessa hän toimi vuodesta 1981 vuoteen 1992, ja vuonna 1988 hänet valittiin Columbia-projektin avaruuslentäjäksi. Hän osallistui tieteelliseen tutkimukseen muun muassa painottomassa tilassa oleskelemisesta ja siihen liittyvistä riskeistä.
Vuodesta 1994 alkaen hän on toiminut muun muassa Lockheed-yhtiön varajohtajana. Hän harrastaa metsästystä, retkeilyä ja hiihtoa ja on myös taitava aseseppä. Hänellä on vaimo ja kolme lasta, ja he asuvat Virginiassa.
Hepoasteet
Käsitteen alkuperästä
Toisena selityksenä käsitteen alkuperälle pidetään kuitenkin merimiesten käyttämää ns. kuolleen hevosen (dead horse) seremoniaa. Siinä merimiehet kiertelivät olkihevosella laivan kantta heittääkseen sen lopulta mereen. Miehistö sai usein osan palkastaan pestin alussa ja useilla palkka hupeni nopeasti. Seurasi rahaton niin sanottu "kuolleen hevosen aika", joka usein kesti kuukauden tai pari. Seremonialla juhlistettiin sitä että kuolleen hevosen velka oli kärsitty kun seuraava palkkaerä maksettiin. Usein seremonia sijoittui juuri tyvenille vesille, jolloin niitä alettiin kutsua rituaalin mukaan hepoasteiksi.
Lezhën roomalaiskatolinen hiippakunta
Lezhën roomalaiskatolinen hiippakunta on katolinen hiippakunta Albaniassa. Sen keskuspaikka on Lezhë.
Jatkosota
Välirauha
Suomi tähtäsi kansainvälisesti todettuun mahdolliseen enimmäismäärään väestöstä, joka voitaisiin irrottaa muista tehtävistä armeijan palvelukseen eli 16 prosenttiin. Suomen tapauksessa tämän katsottiin riittävän vain koko itärajan operatiiviseen puolustamiseen. Kenraali Aksel Airo oli kirjoittanut aiheesta talvisodan jälkeen kirjan Kunnia – isänmaa, jossa hän piti Suomen omia puolustusmahdollisuuksia pintapuolisesti vain numeroiden valossa tarkasteltuna lähes olemattomina. Ulkomaiden arviot Suomen puolustuskyvystä ennen talvisotaa perustuivat samoihin kriteereihin.
Neuvostoliitto ja Saksa olivat sulkeneet Itämeren, joten ulkomaankaupalle ainoa vapaa väylä valtamerille oli hankala ja pitkä Liinahamarin reitti Petsamoon. Kun Saksa oli miehittänyt myös Pohjois-Norjan kesäkuun puoliväliin mennessä, Suomen fyysinen eristäminen oli lähes täydellinen: Saksa olisi pystynyt halutessaan nopeasti katkaisemaan Suomen viimeisen avoimen ulkomaankaupan reitin länteen, ja saman olisi voinut tehdä Neuvostoliitto Kalastaja- ja Keskisaarennolta käsin.
Kesäkuussa 1940 Saksan vallattua Tanskan, Norjan ja lopulta Ranskan Neuvostoliitto aloitti Suomen painostamisen. Tanska oli vallattu 9. huhtikuuta, mutta Norja vasta viikkoja myöhemmin. Norjaan lähetettiin brittiläisiä, ranskalaisia ja puolalaisia joukkoja tueksi.
Suomen ja Saksan lähentyminen
Nikkelikaivoksen tilanne muuttui jyrkästi heinäkuussa 1940 Suomen ja saksalaisen I.G. Farbenindustrien tekemän sopimuksen myötä. Neuvotteluja oli käyty keväästä alkaen, ja sopimuksessa Saksalle luvattiin 60 prosenttia tuotannosta. Saksalaiset neuvottelijat raportoivat Berliiniin malmion olevan yli miljardin RM:n arvoinen ja riittävän 20 vuodeksi kattamaan koko Suur-Saksan nikkelitarpeen. Loppuvuonna saksalaiset korottivat malmimääräarvion nelinkertaiseksi. Neuvostoliitto havahtui neuvottelujen alettua ja esitti jo kesäkuussa kaivoksen toimiluvan siirtämistä itselleen. Neuvostojoukot tehostivat vaatimusta ryhmittymällä rajalle ja linnoittamalla Kalastajasaarennon. Englanti suhtautui Saksan kanssa käytäviin kaivosneuvotteluihin jyrkän kielteisesti ja pysäytteli Liinahamarin kauppalaivoja. Suomi neuvotteli kaikkien kanssa poliittisesti ahtaassa raossa. Suomalaiset neuvottelivat kireissä tunnelmissa Moskovassa seitsemän kertaa helmikuuhun 1941 asti suostumatta venäläisten vaatimuksiin. Neuvostoliitto neuvotteli myös Saksan kanssa maaliskuuhun 1941, tuloksettomasti. Vastalauseeksi Neuvostoliitto lopetti vientinsä Suomeen. Pian 90 % ulkomaankaupasta hoidettiin Saksan kautta.
Suomen ja Saksan sotilasyhteistyö alkoi maiden korkeimman sotilasjohdon välisillä neuvotteluilla talvella 1940–1941. Yleisesikuntien päälliköt neuvottelivat tammikuussa Berliinissä. Saksalaiset tiedustelivat muun muassa, kauanko Suomella vei aikaa saada armeijansa Neuvostoliiton vastaiselle rajalle, ja saivat myös vastauksen. Lapissa tehtiin helmikuusta 1941 tienrakennus- ja tiedusteluyhteistyötä saksalaisten kanssa. Suomeen alkoi saapua saksalaisia joukkoja, joiden määrä oli lopulta jatkosodan syttyessä runsaat 40 000. Helmi–maaliskuun aikana saksalaiset harjoittivat Pohjois-Suomessa järjestelmällistä tiedustelua.
Operaatio Barbarossa ja Suomi
Suomen marsalkka Carl Gustaf Emil Mannerheim kertoo muistelmissaan:
Tapahtumat juuri ennen sodan alkua
Nämä toimet saivat osaltaan Neuvostoliiton aloittamaan sotatoimet myös Suomea vastaan, koska se katsoi Suomen sallivan alueensa käytön hyökkäykseen itseään vastaan. Saksan kanssa aloitetuista koordinoiduista merisotatoimista ja Saksan Nurmeksen tasolta Petsamoon asti sijoittamasta armeijasta huolimatta Suomi ilmoitti pysyvänsä ulkopoliittisesti puolueettomana.
Sodan kulku
pienoiskuva|Jatkosodan ryhmitysalueet heinäkuun alussa 1941: saksalaiset hyökkäsivät [[Petsamo|Petsamon suunnalla 29. kesäkuuta ja suomalaiset hyökkäsivät Suomussalmen ja Kuusamon suunnalta 1. heinäkuuta.]]
Sota alkaa
Britannia katkaisi diplomaattisuhteet 1. elokuuta ja uhkasi sodalla 22. syyskuuta, jollei etenemistä katkaistaisi. Suomen liityttyä antikomintern-sopimukseen 25. marraskuuta Britannia jätti ultimaatumin, jossa se vaati vihollisuuksien lopettamista 5. joulukuuta mennessä. Jäätyään ilman tyydyttävää vastausta Lontoo ilmoitti Suomen itsenäisyyspäivänä 6. joulukuuta sodanjulistuksesta Suomelle. Suhteet ulkomaihin huononivat Suomen joukkojen edetessä. Varsinaiset sotatoimet maiden välillä rajoittuivat kuitenkin jo aikaisemmin 30. heinäkuuta tapahtuneeseen Suomen Liinahamarin pommitukseen. Myös Australia, Kanada ja Uusi-Seelanti toimittivat Suomelle sodanjulistuksen.
Suur-Suomea rakentamassa
Äänisniemen, Syvärinlaakson ja Maanselänkannaksen väestöä, joka perinteisesti sattuu puhumaan venäjää, siirrettiin etulinjasta taemmaksi leireihin paitsi neuvostopartisaanien hyökkäysten ehkäisemiseksi myös siviilien itsensä suojelemiseksi. Äänisniemelle oli tätä paitsi pakkautunut pakolaisia eri puolilta Karjalais-suomalaista sosialistista neuvostotasavaltaa, jotka eivät olleet syntyperältään suomensukuisia; odottaessaan turhaan kuljetusta Äänisjärven ylitse he jäivät Suomen puolustusvoimien käsiin. Tutkimuskirjallisuuden perusteella voi arvioida, että rintamien läheltä evakuoituja taikka pakolaisia saattoi olla jopa 16 600 Itä-Karjalan leireihin sijoitetuista ihmisistä. Tämä tarkoittaisi yli 69 prosenttia leirien korkeimmasta väkiluvusta, joka oli 23 984 henkeä 1. huhtikuuta 1942.
Jatkosodan aikana Suomeen siirtyi saksalaisten miehittämältä Inkerin alueelta noin 62 000 inkerinsuomalaista.
Asemasotavaiheen taustan poliittinen tilanne ja tapahtumat
Vuonna 1942 taistelut jatkuivat hajanaisesti Syvärillä ja Kiestingissä. Suomalaisten ainoaksi hyökkäyssotatoimeksi koko asemasodan aikana jäi Suursaaren valtaus maaliskuussa.
Silje Storstein
Storstein esiintyi sekä Sofian että Hilden roolissa Jostein Gaarderin Sofian maailmaan pohjautuvassa elokuvassa Sofies verden (Gustavson, 1999). Elokuvaa seurasi minisarja vuonna 2000.
Jatkosota
Neuvostoliiton suurhyökkäys 1944
Professori Heikki Ylikangas tulkitsee eri lähteitä siten, että Neuvostoliitto vähensi Suomen rintaman sotatoimien merkitystä kesän 1944 kuluessa. Hänen mukaansa muun muassa Mannerheim piti Suomen tilannetta toivottomana vielä esimerkiksi 16. ja 18. kesäkuuta. Päämajassa tapahtui selkeä suunnanmuutos 19. kesäkuuta Mannerheimin saatua eversti Aladár Paasoselta tiedusteluaineistoa, jonka mukaan Neuvostoliitto ei tähdännyt Suomen miehittämiseen vaan rauhaan. Ylikangas tulkitsee Neuvostoliiton sotatoimien pääpainopisteen olleen eteläisemmässä Euroopassa, jossa Saksan hyökkäyksen torjuminen oli tärkeintä.
Neuvostoliiton miehitysaikeista kertoo se, että Moskovassa setelipaino Goznakin tiloissa oli suunniteltu ja valmistettu Suomea varten miehitysseteleitä.
Sotavangit
Suomalaisia sotavankeja oli Neuvostoliiton virallisen tilaston mukaan 2 377. Kotimaahan palautettiin 1 969 henkeä. Timo Malmin mukaan suomalaisia joutui vangeiksi 3 402, leirillä kuoli 1 388 ja kotiutettuja oli 1 938 eli 57 prosenttia. Lukujen eron virallisiin lukuihin selittää osittain se, että neuvostoliittolaisissa tilastoissa otetaan huomioon vain ne sotavangit, jotka selvisivät leirille saakka.
Juha Siltala
Näkemyksiä
Siltala tunnetaan myös näkyvänä yhteiskunnallisena keskustelijana ja yhteiskuntakriitikkona. Hän on arvostellut terävästi ”turbokapitalismiksi” ja ”hyperkilpailuksi” kutsumaansa nykyistä työelämää ja kantanut huolta ihmisten hyvinvoinnista sen armoilla. Suurta kohua herättänyt teos Työelämän huonontumisen lyhyt historia (2004) perustuu suomalaisten työläisten haastatteluihin ja maalaa synkän kuvan 2000-luvun työelämästä, jossa yksisilmäistä taloudellista etua ajavat yritykset polttavat työntekijänsä loppuun.
Siltalan mukaan perustulon tyyppinen ratkaisu tuoton jakamisesta markkinoiden ulkopuolella nousee väistämättä esiin, jos tuottavuuden kasvu ei välity palkoiksi ja työ irrotetaan työsuhteista. Siltalan mielestä vähintään kohtuullista on turvata työsuhteiden ulkopuolella työtä tekevien eläkkeet ja sairausvakuutus.
Mirjami Kuosmanen
Revyytyttö ja tragedienne
Tapiovaaran vuonna 1939 ohjaamassa komediassa Kaksi Vihtoria Kuosmanen esitti revyykappaleen ”Sulamit”. Hänen erikoinen tumma äänensä sai lehdissä aikaan suoranaisen mielipidekiistan. Jatkosodan vuosina Kuosmanen siirtyi Suomen Filmiteollisuuteen. Muutaman sivuroolin jälkeen hän sai naispääosan lapsettomuusongelmista kärsivänä Yrjänän mahtitilan emäntänä Edvin Laineen maalaisdraamassa Yrjänän emännän synti vuonna 1943. Elokuvan ainoa heikkous oli suomalaisfilmeille tyypillisesti liika teatterinmakuisuus. Kuosmaselle Selma Yrjänä oli taiteellinen triumfi; hän vakuutti sekä ulkoisella että sisäisellä tulkinnallaan. Hänen olemuksessaan nähtiin harvinaislaatuista alkuvoimaa.
Myöhempi ura
Mirjami Kuosmanen kuului Suomi-Unkari Seuran johtokuntaan vuodesta 1956, ja toimi vuodesta 1957 seuran puheenjohtajana. Kuosmanen palasi näyttämölle syksyllä 1962, jolloin hän esitti Henrik Ibsenin Meren naisen nimiroolin Intimiteatterissa. Aihe oli kummitellut Kuosmasen mielessä jo 1950-luvulta lähtien. Näytelmästä tuli oikea tahtojen taisto, kun Kuosmaselle ja ohjaaja Mauno Manniselle tuli erimielisyyksiä. Yleisö ei kuitenkaan innostunut Kuosmasen tulkinnasta, jota pidettiin liian vähäeleisenä.
Avioelämä
Ihmisenä Kuosmasta on luonnehdittu elokuvahahmojensa tavoin tahtonaiseksi: elinvoimaiseksi, värikkääksi ja välittömäksi. Kuosmanen kuoli äkilliseen verisuonen katkeamaan 48-vuotiaana. Hän oli ollut uimassa Uimastadionilla 5. elokuuta 1963 ja pyörtyi suihkussa päässä katkenneen verisuonen seurauksena.
Suomi kesäolympialaisissa
Suomen menestyslajeja ovat olleet kestävyysjuoksu, keihäänheitto ja paini. Menestynein suomalainen urheilija on ollut Paavo Nurmi, joka voitti kolmissa olympialaisissa eri kestävyysjuoksulajeissa yhdeksän kultamitalia ja kolme hopeaa. Ensimmäinen suomalaisvoitto virallisissa olympiakisoissa tuli 1908 Verner Weckmanin painikultamitalin myötä. Vuoden 1906 välikisoja, joihin Suomi myös osallistui, ei katsota virallisiksi kesäolympialaisiksi.
Tulivuori Fujin purkaus Hōei-kaudella
Seurannaisvaikutukset
Purkausta seuraavana vuonna läheinen Sakawa-joki tulvi veteen kulkeutuneen tuhkan seurauksena.
Hertfordshire
Vuoden 1965 hallinnollisessa uudistuksessa Barnet siirtyi kreivikunnasta Suur-Lontooseen, mutta vastaavasti Potters Bar ja South Mimms siirrettiin Middlesexistä Hertfordshireen.
Leslie Caron
Yksityiselämä
Leslie on ollut kolme kertaa naimisissa ja avioliitot ovat päättyneet eroon. Hänellä on kaksi lasta toisesta avioliitostaan.
Hertfordshire
Lippu
Hertfordshiren lipussa on valkoisella pohjalla viisi sinistä aaltokuviota ja keskellä ruskea saksanhirvi keltaisella kilvellä. Aaltokuviot symboloivat kreivikunnan lukuisia jokia ja saksanhirven taustalla on sanaleikki Hertfordin kaupungin ja eläimen vanhan nimityksen (hart) välillä. Lippu suunniteltiin kreivikunnanvaltuuston vaakunan pohjalta ja otettiin käyttöön marraskuussa 2008.
Perhosten valtakunta
Perhosten valtakunta: manifesti viimeisestä tulevaisuudesta on Heidi Liehun vuonna 1998 julkaisema esseistinen kirja.
Repulse Bay
Kylään ei johda maantietä, ja sen asukkaiden ainoa kulkuyhteys muualle Kanadaan on lentokone. Kylässä sijaitsee pieni Repulse Bayn lentoasema.
Mirja Hietamäki
Mirja Hietamäki (s. 27. helmikuuta 1991) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut SB-Prota kaudesta 2010–2011 alkaen. Hän on voittanut SM-kultaa vuosina 2014, 2018 ja 2019 ja saavuttanut SM-hopeaa vuosina 2012, 2013, 2015, 2017 ja 2021 sekä SM-pronssia 2011 ja 2016. Hän on pelannut liigassa 229 runkosarjaottelua, joissa hän on tehnyt 155 maalia ja saanut 76 syöttöpistettä, sekä 96 pudotuspeliä, joissa hän on tehnyt 52 maalia ja antanut 26 maalisyöttöä.
Häviäminen
Jonkin rajoitteen käyttäminen on oulipolaisen kirjoittamisen keskeinen käsite ja tehokeino. Sen voi rinnastaa 1900-luvun modernisteihin: rajojen asettaminen luo vapautta. Rajoitteiden avulla kurotetaan konventioiden ulkopuolelle.
Suomennoksen lähtökohdaksi on otettu suomen tavallisin vokaali a, jota siis ei suomennoksessa käytetä. Saman periaatteen mukaan ei suomennoksessa ole ensimmäistä lukua. Sekä alkuperäisessä tekstissä että suomennoksessa harrastetaan tahallisia kömpelyyksiä ja vältetään kaikkein tavanomaisimpia kielen ilmaisuja.
Kauvatsan rautatieasema
Kauvatsan rautatieasema (lyhenne Kav) avattiin vuonna 1895 neljä kilometriä etelään kirkolta nykyisen Kokemäen kaupungin alueelle Tampere–Pori-rataosalle.
Kauvatsan alkuperäinen asemarakennus valmistui vuonna 1895 samojen Oulun radan pysäkkirakennusten piirustusten mukaan kuin esimerkiksi Nokian, Siuron, Karkun ja Nakkilan rautatieasemat samalla rataosalla. Rakennus poltettiin kansalaissodan aikana keväällä 1918, ja sen tilalle valmistui seuraavana vuonna uusi asemarakennus Suupohjan radan V luokan tyyppipiirustusten mukaan. Tämä rakennus tuhoutui kuitenkin tulipalossa joulukuussa 1922 ja nykyinen asemarakennus valmistui jälleen uusien piirustusten mukaan vuonna 1923.
Kauvatsan aseman toiminta oli vilkkaimmillaan 1930- ja 1940-luvuilla, jolloin Kauvatsanjoesta nostettuja tukkeja lastattiin juniin kuljetettaviksi Rauman tehtaille. Asemakylässä asui 1960-luvulla 400 asukasta ja teollisuuttakin oli muun muassa höyrysaha. Asutus väheni kuitenkin ja asema muutettiin miehittämättömäksi seisakevaihteeksi vuonna 1968. Tavaraliikenne lopetettiin vuonna 1973 ja liikennepaikka lakkautettiin henkilöliikenteen loppuessa vuonna 1989. Asemarakennus myytiin yksityisomistukseen vuonna 1994, minkä jälkeen siinä on toiminut kutomo. Kauvatsa oli itsenäinen kunta vuoteen 1969.
Mikko Haaparanta
Ura
Syksyllä 2018 Haaparanta harjoitteli Ketterän Mestis-joukkueen kanssa, kunnes syyskuussa hän teki joukkueen kanssa kauden 2018–2019 kattavan sopimuksen. Hänen tulokaskautensa toi kaikkiaan 32 runkosarjaottelussa kahdeksan maalia ja 14 playoff-ottelussa tehot 1+1=2. Haaparanta voitti kauden päätteeksi Mestiksen mestaruuden. Hän voitti kauden aikana myös Suomen Cupin. Joulukuussa 2018 Ketterä lainasi Haaparannan viiden ottelun ajaksi yhteistyöseuraansa, Saimaan Pallon SM-liigajoukkueeseen. Hän teki joukkueessa näin ollen liigadebyyttinsä 18. joulukuuta 2018 Turun Palloseuraa vastaan. Haaparanta merkittiin SaiPan nelosketjun oikeaan laitaan toisen Ketterä-lainan, Ville Vainikaisen sekä lähtökohtaisesti puolustajan pelipaikalla tunnetun Kasperi Torikan viereen. Hän sai ottelussa jääaikaa 6.47 minuuttia ja Haaparanta keräsi teholukeman –1. Huhtikuussa 2020 Haaparanta teki Ketterän kanssa vuoden mittaisen jatkosopimuksen.
Aurinkokello
thumb|Aurinkokello [[Lontoossa. Gnomon muodostaa 51 asteen kulman.]] thumb|Aurinkokello [[Singaporessa lähellä päiväntasaajaa. Gnomon on vaakasuorassa.]] Aurinkokello on ajanmittausväline, joka perustuu auringonvaloon ja Auringon sijaintiin taivaalla. Useimmissa aurinkokelloissa osoitin luo varjon alustaan, josta kellonaika voidaan lukea.
Sebastian Fagerlund
Sävellykset
Fagerlundin sävellyksiä ovat esittäneet huippuorkesterit eri puolilla maailmaa, muun muassa Singaporen sinfoniaorkesteri, Radion sinfoniaorkesteri, Orquesta Sinfonico Nazionale RAI, BBC:n sinfoniaorkesteri, Göteborgin sinfoniaorkesteri, Bergenin filharmoninen orkesteri ja Hollannin Radion Filharmoninen orkesteri.
Ahmed Dini Ahmed
pienoiskuva|Ahmed Dini Ahmed vuonna 2003.Ahmed Dini Ahmed (1932 – 12. syyskuuta 2004) oli djiboutilainen poliitikko. Hän oli Djiboutin varapresidentti vuosina 1959–1960 sekä pääministeri vuosina 1977–1978.
Tiltu Siltanen
Tiltu Siltanen (s. 15. huhtikuuta 1989) on suomalainen salibandyn pelaaja, pelipaikaltaan maalivahti. Hän on pelannut Suomen naisten maajoukkueessa 26 maaottelua ja saavuttanut MM-hopeaa Bratislavassa 2017, jolloin hänet valittiin kisojen tähdistökentälliseen, sekä Uppsalassa 2021.
Tarhakäärmeet
Tarhakäärmeet (Colubridae) on uuskäärmeisiin (Caenophidia) kuuluva käärmeheimo. Tarhakäärmeitä tavataan kaikkialla maapallolla lukuun ottamatta korkeita vuoriseutuja ja kaikkein kylmimpiä alueita. Heimoon kuuluu yhteensä lähes 2000 lajia. Suomen kolmesta käärmelajista kaksi kuuluu tarhakäärmeisiin: rantakäärme ja kangaskäärme. Useimmat tarhakäärmeet lisääntyvät munimalla, jotkut vedessä elävät lajit synnyttävät poikasia.
Luokittelu
Alla oleva tarhakäärmeiden jako kahdeksaan alaheimoon perustuu molekyylitutkimuksiin. Muutaman suvun DNA:ta ei ole sekvensoitu, ja niiden asema luokittelussa on siksi epävarma (incertae sedis). Suppeassa merkityksessä tarhakäärmeisiin luetaan vain alaheimot Ahaetullinae ja varsinaiset tarhakäärmeet (Colubrinae), jolloin kuusi muuta alaheimoa ovat erillisiä heimoja Colubroidea-yläheimossa. Tässä käytetyssä luokittelussa Colubridae on esitetty laajassa ja Colubroidea suppeassa merkityksessä, jolloin ne eivät eroa sisällöltään toisistaan. Laajassa merkityksessä Colubroidea vastaa Colubroides-kladia, jolloin se sisältää kaikki uuskäärmeet (Caenophidia) käsnäkäärmeitä (Acrochordidae) lukuun ottamatta.
Intiaaniterritorio
Intiaaniterritorio lakkautettiin 16. marraskuuta 1907, jolloin se ja Oklahoman territorio yhdistyivät muodostaen Oklahoman osavaltion.
Mikkelin lääni
Kuntamuutokset
pienoiskuva|400x400px|Mikkelin läänin kartta vuodelta 1924.
Vandaalin kieli
Vandaali on nykyään kuollut germaanikieli, jota puhuivat vandaalit. Sen tiedetään kuuluneen itägermaanisiin kieliin ja se oli mahdollisesti läheistä sukua gootille. Joitakin vandaalinkielisiä fraaseja ja erisnimiä tunnetaan yhä.
Tunnettu saksalainen lingvisti Ferdinand Wrede (1863–1934) oli vakavasti kiinnostunut vandaalien käytämästä kielestä ja yritti tutkia sitä. Hän julkaisi saksankielisen kirjoituksen "Über die Sprache von Wandalen" vuonna 1886.
Guðný Halldórsdóttir
Guðnýn kaksi tunnetuinta elokuvaa ovat Karlakórinn Hekla (Mieskuoro Hekla, 1992) ja Ungfrúin góða og húsið (Kunnian talo, 1999). Edellinen on naispuolisen säveltäjän vetämän islantilaisen mieskuoron Saksan matkasta kertova komedia. Yksi kuoron laulajista kuitenkin kuolee ennen lähtöä ja kuolinvuoteellaan hän toivoo, että hänelle pystytettäisiin muistomerkki Kölniin, johon kuoro on matkalla. TV2 esitti Mieskuoro Heklan matineanäytöksenä keväällä 1997. Jälkimmäinen puolestaan on kahdesta sisaruksesta kertova historiallinen perhedraama.
Hecate Enthroned
Historia
Ennen seuraavan levyn Dark Requiems and Unsilent Massacre julkaisua yhtyeen kokoonpano muuttui jälleen, kun basisti Paul teki tilaa nykyiselle basistille Dylanille ja perustajajäsen Marcin vaihtui Andyyn. Yhtyeen miehistö on kokenut tämänkin jälkeen useita muutoksia, ja kitaristi Nigel on ainoa jäljellä oleva alkuperäisjäsen.
Kettuorneero
Kettuorneero (Cranioleuca vulpina) on orneeroiden heimoon kuuluva varpuslintu.
Levinneisyys
Kettuorneeroa tavataan Boliviassa, Brasiliassa, Kolumbiassa, Guyanassa, Panamassa, Paraguayssa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi.
Lentokonespottaus
Lentokonespottausta voi harrastaa kuka tahansa lentokoneista kiinnostunut. Monesti kentän laidalla olevat spottaajat ovatkin vain ohikulkijoita tai muita satunnaisia lentokoneista kiinnostuneita. Spottaukseen ei tarvita minkäänlaisia välineitä, vaikka kunnon harrastelijaspottaajalla on yleensä ainakin radioskanneri, jossa on lentokoneiden käyttämä VHF-taajuusalue. Virittämällä skannerinsa paikallisen lentokentän ATIS:n taajuudelle spottaaja kuulee nousevien ja laskeutuvien lentokoneiden käyttämät kiitotiet, minkä perusteella hän löytää tiensä lentokoneiden näkemisen kannalta hyvälle paikalle. Lisäksi monella spottaajalla on mukanaan kamera, jolla voi ikuistaa näkemänsä lentokoneet. Eniten asialleen omistautuneet spottaajat saattavat jopa lintsata koulusta tai töistä, jotta saisivat kuvan harvinaisesta koneesta. Kuvia ladataan Internetiin toisten ihmisten nähtäviksi ja ihailtaviksi.
Usein spottaava saattaa pitää myös kirjaa lentoyhtiöistä, lentokonetyypeistä ja koneiden rekistereistä, joita on nähnyt ja kerätä niitä.
Perinteisesti spottailun kohteena ovat olleet isot matkustajalentokoneet, mutta myös pienemmille siviililentokoneille on omat spottaajansa, kuten myös sotilaskoneille.
Tomas von Brömssen
Von Brömssen sai vuonna 1992 Karamelodiktstipendietin. Teatterin lisäksi hän on esiintynyt muun muassa elokuvissa Elämäni koirana (1985) ja Jo joutui armas aika (1995).
Kulla Gunnarstorpin linna
Historia
Parsbergin-suvun hallinnoiman Kulla Gunnarstorpin nimenä oli 1400-luvun lopulla Gundestrup. 1500-luvun keskivälin paikkeilla se siirtyi valtakunnanraati Jörgen Brahelle. Brahe pystytti Kulla Gunnarstorpin vanhan linnan (borg), joka on edelleen olemassa. 1639 linnan alueineen osti Axel Eriksen Rosenkrantz.
Ranskalainen illallinen
Ranskalainen illallinen sijoittuu 1800-luvun loppupuolelle ja Jyllantiin alkuperäistarinan Norjan sijaan. Siinä ranskalainen pakolainen Babette päätyy ruoanlaittajaksi pieneen, ankaran puritaanisen yhteisöön, jota hallitsevat sisarukset Martine ja Filippa. Elokuva huipentuu illalliseen, joka Babetten suunnitelman mukaisesti sovittaa yhteisön riidat.
Kuumia aaltoja
Anna-Leena Härkösen käsikirjoittama draamakomedia kertoo helsinkiläisestä kampaajasta Jutta Kinnulasta, joka käy läpi myöhäiskeski-iän kriisiä. Hänen aikuinen poikansa muuttaa sarjan alussa kotoa pois. Sarja seuraa Jutan hektisiä työpäiviä kampaamossa ja haparoivia miessuhteita.
Juttaa näyttelee Hannele Lauri. Muissa pääosissa ovat Sanna Saarijärvi, Markku Nenonen ja Mikko Rasila.
Heidi Lirkki
Heidi Lirkki (s. 31. elokuuta 1990) on suomalainen salibandyn pelaaja, pelipaikaltaan hyökkääjä. Ensimmäiset ottelunsa naisten Salibandyliigassa hän pelasi kausilla 2007–2008 ja 2008–2009 Tapanilan Erä III:n joukkueessa mutta liigajoukkueen vakiokokoonpanoon hän nousi vasta kaudella 2010–2011. Kaudet 2014–2017 hän edusti lappeenrantalaista NST:tä ja kaudet 2017–2020 nurmijärveläistä SB-Prota. Hän on voittanut SM-kultaa vuosina 2016, 2018 ja 2019 sekä saavuttanut SM-pronssia vuonna 2015.
Lirkki on pelannut Suomen naisten maajoukkueessa neljä ottelua ja saanut niissä kaksi syöttöpistettä.
Vasili II
Hallitsijana
Jurin vaateen suuriruhtinaskunnan kruunuun perivät hänen kaksi poikaansa Vasili Kosoi ja Dmitri Šemjaka. He voittivat Vasilin, joka haki turvapaikkaa Kultaisesta ordasta. Kun Juri Donskoi kuoli vuonna 1434, hänen pojistaan vanhempi Vasili Kosoi saapui Moskovaan ja valittiin suuriruhtinaaksi. Dmitri Šemjakalla oli omat suunnitelmansa ja hän liittoutui Vasili Vasiljevitšin kanssa veljeään vastaan. Yhdessä he karkottivat Vasili Kosoin Moskovasta vuonna 1435. Vasili Kosoi vangittiin ja sokaistiin, mikä teki hänet kelpaamattomaksi hallitsijaksi. Dmitri Šemjaka sai nuoremman veljensä Dmitri Krasnin kanssa palkkioksi Uglitšin ja Rževin.
Tällä välin Moskova oli joutunut Dimitri Šemjakalle. Hän muisti veljensä kohtalon ja sokaisi serkkunsa Vasili II:n ja karkotti hänet Uglitšiin vuonna 1446. Tästä johtuu hänen lisänimensä Sokea. Koska Vasililla oli vielä kannattajia Moskovassa, Dimitri antoi hänelle elannoksi Vologdan. Tämä oli virhe, koska Vasili kokosi kannattajansa ja palasi Moskovaan.
Vuonna 1453 Konstantinopoli joutui turkkilaisten valloittamaksi ja patriarkka Isidor suostui tunnustamaan paavin ylivallan Firenzen kirkolliskokouksessa. Alistuminen paaville herätti kauhua ja Vasili hylkäsi päätöksen ja hänen määräyksellään piispa Joona nimitettiin vuonna 1448 Venäjän metropoliitaksi, mikä erotti Venäjän ortodoksisen kirkon Konstantinopolin patriarkaatista.
Richard S. Ewell
Sotilasuran ja sisällissodan alku
Ewell palveli jonkin aikaa Uudessa-Meksikossa komentajanaan Benjamin Bonneville. Hän haavoittui taistelussa apassien ja cochise-intiaanien kanssa. Vuonna 1860 sairaus pakotti hänet palaamaan Länsi-Virginiaan toipumaan. Sisällissodan syttyessä hän erosi Yhdysvaltain armeijasta 7. toukokuuta 1861, liittyi Virginian vakinaiseen armeijaan ja nimitettiin ratsuväen everstiksi 8. toukokuuta. Ewell haavoittui 31. toukokuuta hyökkäyksessä Fairfaxin käräjätalolle ja oli yksi sodan ensimmäisistä haavoittuneista upseereista.
Juuri ennen Gettysburgin tuhoisaa taistelua Ewell voitti unionin joukot toisessa Winchesterin taistelussa, jossa hän otti vangiksi yli 4000 miehen varuskunnan ja 23 tykkiä. Winchesterissä Ewell pelastui pahalta haavoittumiselta, sillä häntä ammuttiin rintaan käytetyllä luodilla, aivan kuten oli käynyt aikaisemmin Gaines Mill’sissä. Ewell eteni taistelun jälkeen miltei Pennsylvanian pääkaupunkiin Harrisburgiin, ennen kuin sai kutsun siirtyä Gettysburgiin tukemaan Leen joukkoja.
Tim Curry
Ura
Curry esiintyi myös laulajana 1970- ja 1980-luvulla ja hänen ensimmäinen albuminsa Read My Lips julkaistiin vuonna 1978.
Cédric Vasseur
Ammattilaisuransa Novemail-tallissa vuonna 1993 aloittanut Vasseur ajoi GAN-joukkueen väreissä saavuttaessaan ensimmäisen voittonsa GP Midi Libren neljännellä etapilla vuonna 1996. Seuraavana vuonna hän voitti Ranskan ympäriajon viidennen osuuden 147 kilometrin irtioton jälkeen ja piti kilpailun johtajan keltaista paitaa seuraavien viiden etapin ajan.
Richard B. Garnett
Sisällissota
Jackson marssitti armeijaansa 40 mailia kohdatakseen unionin armeijan, jota komensi kenraalimajuri Nathaniel P. Banks. 23. maaliskuuta 1862 Jacksonin ratsuväenkomentaja Turner Ashby toi väärennettyjä tietoja, että peräytyvällä unionin divisioonankomentajalla James Shieldsillä oli neljä rykmenttiä takajoukkoina Winchesterissä Virginiassa. Koska joukot olivat yhtä vahvoja kuin Jacksonilla, hän käski Garnettin ja Stonewall-prikaatin hyökätä. Epäonneksi Shieldsillä oli täysi jalkaväkidivisioona käytössään, miltei 9000 miestä, kaksi kertaa enemmän kuin Jacksonilla. Hyökkäys sujui huonosti ja Garnett, tajuttuaan ammusten olevan lopussa ja vihollisen lähestyvän kolmelta eri suunnalta, käski joukkojensa perääntyä. Jackson raivostui ja syytti Garnettia käskyjensä täyttämättä jättämisestä, millä hän tarkoitti, ettei Garnettin olisi tullut perääntyä ilman käskyä Jacksonilta. Jackson, joka oli tunnettu hyvin tiukasta kurinpidostaan, pidätti Garnettin "velvollisuuksien laiminlyönnistä" 1. huhtikuuta ja vapautti hänet komentajuudesta. Garnettin sotaoikeus alkoi elokuussa 1862 ja vain Jackson ja hänen adjuntanttinsa antoivat todistuksen. Kuitenkin oikeudenkäynti keskeytettiin, koska Robert E. Leen Pohjois-Virginian sotaretki ja toinen Bull Runin taistelu alkoivat. Lee käski Jacksonia vapauttamaan Garnettin ja antoi tälle haavoittuneen George Pickettin prikaatin kenraaliluuntnantti James Longstreetin 1. armeijakunnassa Pohjois-Virginian armeijassa. Garnett komensi prikaatia uskottavasti Antietamin taistelussa, jonka komennon hän sai pysyvästi, kun Pickett ylennettiin divisioonan komentajaksi. Hän oli mukana myös Fredericksburgissa, mutta Chancellorsvillen taistelun aikana hän oli Longstreetin joukkojen mukana Suffolkissa Virginiassa.
Cédric Vasseur
Vasseur edusti vuodesta 2006 lähtien Quick·Step - Innergetic-tallia. Debyyttivuonnaan belgialaistallissa hän voitti toistamiseen GP Isbergues -kilpailun. Seuraavan vuoden Ranskan ympäriajossa, uransa viimeisessä, hän voitti kymmenennen etapin oltuaan loppukirissä paras viiden miehen karkulaisryhmästä. Vasseur lopetti uransa kauden 2007 jälkeen.
Richard B. Garnett
Gettysburgin taistelu
Gettysburgin kampanjassa Garnettin prikaati jatkoi George Pickettin divisioonassa eikä marssikäskystä johtuen saavuttanut taistelukenttää Chambersburgista Pennsylvaniasta ennen kuin myöhään iltapäivällä 2. kesäkuuta 1863, menettäen taistelun kaksi ensimmäistä päivää. Pickettin divisioona sai käskyn kenraali Leeltä johtaa suurta hyökkäystä unionin keskustaan Cemetery Ridgeen. Garnettin prikaati oli eturintamassa vasemmalla, seuraavana prikaatinkenraali James L. Kemperin prikaatista. Garnett ei ollut kunnossa johtaakseen jalkaväkihyökkäystä. Hän kärsi kuumeesta ja hevonen oli potkaissut häntä jalkaan; hän ei kyennyt kävelemään. Garnett halusi korvata sotilaallisen epäonnistumisen Kernstownissa, mitä keskeytynyt sotaoikeus ei tehnyt. Huolimatta toisten upseerien protesteista hän johti hyökkäystä hevosen selästä ja oli erinomainen maali pohjoisvaltioiden kiväärimiehille. Garnett ratsasti 20 jaardin päähän "kolmiosta" Cemetary Ridgellä eikä häntä nähty enää koskaan. Häneen osui luultavasti tykinkuula ja hänen ruumiinsa vahingoittui niin pahoin, ettei sitä voitu tunnistaa. Hänen toverinsa tajusivat, että hän oli kaatunut, kun hänen hevosensa "Red Eye" palasi konfederaation linjoille Seminary Ridgeen ilman häntä.
Cédric Vasseur
Cédric Vasseurin isä Alain Vasseur osallistui Ranskan ympäriajoon 1970-luvun alkupuolella ja saavutti poikansa tavoin etappivoiton sooloajon jälkeen.
Viiksi-Vallu
Michael Maltese väitti luoneensa Viiksi-Vallulle Friz Frelengin luonteen ja hieman ulkonäöllisiä piirteitä. Näiden yhdistelmästä hahmosta tuli pienikokoinen ja punertava karjapaimen, joka on dynaaminen ja äkkipikainen. Alun perin Viiksi-Vallun nimeksi harkittiin muun muassa Texas Tiny, Wyoming Willie ja Denver Dan, mutta Maltese päätyi lopulta nimeen Yosemite Sam.
Kuopion lääni
Historia
Läänin edeltäjän Savon ja Karjalan läänin perusti Kustaa III vuonna 1775. Hiukan myöhemmin hän antoi Kuopiolle uudelleen kaupunkioikeudet ja teki siitä uuden läänin pääkaupungin. Savon ja Karjalan lääni käsitti entisen Kymenkartanon ja Savon läänin pohjoisosan. Nykyisistä maakunnista lääniin kuuluivat Pohjois-Savo ja Pohjois-Karjala jotakuinkin kokonaan, sekä tämän lisäksi suurin osa nykyisen Etelä-Savon maakunnan pohjoisosaa.
Kuopion lääni lakkautettiin vuoden 1997 lääniuudistuksessa, jossa siitä tuli osa Itä-Suomen lääniä. Kuopion lääniä seurasi Pohjois-Savon maakunta, josta tuli nyt hallinnollinen yksikkö. Nykyinen Pohjois-Savo vastaa melkein tarkalleen vuosina 1960–1997 toiminutta Kuopion lääniä, ainoana poikkeuksena Mikkelin lääniin ja Etelä-Savoon kuulunut entinen kunta Kangaslampi, joka liittyi sittemmin Pohjois-Savon maakuntaan ja Varkauden kaupunkiin.
APG II -luokittelu
APG II -luokittelu
Incertae sedis = Sijoittamattomat taksonit:
Vuoden liigapelaaja
Muut pelaajapalkinnot
Vuodesta 1995 alkaen on valittu myös vuoden tulokas ja vuodesta 1999 alkaen vuoden pelaajat pelipaikoittain. Tulokkaan valitsevat liigapelaajat Pelaajayhdistyksen äänestyksessä ja pelipaikkojensa parhaat liigan kokoama asiantuntijaryhmä.
Gusuku
thumb|upright|Gusukun muurin jäänteitä.
Velhomonnit
Velhomonnit (Loricaria) on imumonnien heimoon kuuluva kalasuku. Se käsittää 17 lajia, joita kaikkia tavataan vain Etelä-Amerikan maanosassa. Velhomonnien suvun pienin laji on Loricaria pumila, joka on suurimmillaankin vain 8,1 senttimetrin mittainen. Velhomonnien suurin laji Loricaria lentiginosa voi kasvaa jopa 51,4 senttimetrin mittaiseksi.
Ranuanjärvi
Järven jäällä Ranuanjärven leirintäalueen rannassa järjestetään vuosittain helmikuussa Ranuan jääravit -hevosurheilutapahtuma.
NFL-kauden 2020 tilastot ja palkinnot
Hyökkääjät
<section end="hyökkääjät_juostut_jaardit"/> <section begin="hyökkääjät_juostut_touchdownit"/> Juostut touchdownit <section end="hyökkääjät_juostut_touchdownit"/> <section begin="hyökkääjät_kiinniotetut_jaardit"/> Kiinniotetut jaardit <section end="hyökkääjät_kiinniotetut_jaardit"/> <section begin="hyökkääjät_kiinniotetut_touchdownit"/> Kiinniotetut touchdownit <section end="hyökkääjät_kiinniotetut_touchdownit"/> <section begin="hyökkääjät_kenttäpotkumaalit"/> Tehdyt kenttäpotkumaalit <section end="hyökkääjät_kenttäpotkumaalit"/>
Izidor Papo
Izidor Papo (31. joulukuuta 1913 Ljubuški – 14. lokakuuta 1996 Belgrad) oli jugoslavialainen kirurgi. Hän toimi yli 30 vuotta Military Medical Academyn johtajana. Papo on leikannut sydän- ja keuhkoelimiä. Hän jäi eläkkeelle vuonna 1982 ja kuoli vuonna 1996 Belgradissa, Serbiassa.
Simo Brofeldt
Brofeldt kuoli aplastiseen anemiaan 15. lokakuuta 1942 Helsingissä 54. Sotasairaalassa, jonka runkona oli rauhanaikainen Suomen Punaisen Ristin sairaala. Hänet on haudattu Hietaniemen hautausmaalle.
Air Åland
Air Åland Ab on ahvenanmaalainen lentoyhtiö. Air Åland ei itse operoi lentojaan, vaan käyttää ulkopuolista lento-operaattoria. Yhtiön lentoja on operoinut ruotsalainen lentoyhtiö NextJet.
Allsvenskan (jalkapallo)
Mitalistit
Allsvenskanissa jaetaan mitalit neljälle parhaalle joukkueelle tyypillisen kolmen sijaan. Voittaja, joka palkitaan myös Lennart Johansson -pokaalilla ja nimetään Ruotsin-mestariksi, saa kultaa, toinen isohopeaa, kolmas pikkuhopeaa ja neljäs pronssia. Neljän mitalin perinne on yhtä vanha kuin sarjakin, ja jalkapallohistorioitsija ja -tilastoija Claes-G Bengtssonin mukaan se luultavasti juontaa juurensa vuosiin 1896–1925, jolloin Ruotsin-mestaruus ratkaistiin cup-järjestelmällä. Tuolloin ei pelattu lainkaan pronssiottelua, joten välierän hävinneet joukkueet saattoivat molemmat kutsua itseään pronssimitalisteiksi.